Haaie sonder Bok-voorry vir derby | Netwerk24
Haaie sonder Bok-voorry vir derby
Deur Christo Buchner 21 Mei 2019 19:00
Die Haaie gaan moontlik sonder hul woelige haker Akker van der Merwe, wat hier ’n speler van die Blues op sy neus laat kyk, teen die Leeus oor die weg moet kom. Foto: Gallo Images
Al nader die ligafase sy stertkant en raak die situasie op die puntelys al hoe meer intens, glo Loubscher dit moet vir die Haaie meer gaan oor die genot-faktor.
“Ons beleid is om vir mekaar te speel en elkeen draf op die veld met die wete dat hy vir die speler langs hom moet speel.
Ons beleid is om vir mekaar te speel en elkeen draf op die veld met die wete dat hy vir die speler langs hom moet speel.
“Die plan is om die momentum wat ons daar anderkant op ons toer verwerf het, deur te trek na die laaste vier weke van die kompetisie.”
Die Haaie het ná twee teleurstellende nederlae op Kingspark teen die Jaguares en Reds weer oorsee op die wenpad gekom met ’n oorwinning oor die Waratahs in Sydney. Hulle het daarna vriend en vyand verras met ’n gelykop-uitslag teen die Crusaders in Christchurch. Hul toer het egter met ’n nederlaag teen die Chiefs in Hamilton geëindig.
“Ons konsentreer daarop om hierdie week heelwat energie te hê in ons oefeninge en die atmosfeer in die groep is uitstekend.
“Ons besef die Leeus gaan met hul gebruiklike aanvallende ingesteldheid hier aankom. Ons moet voorbereid wees om vir 80 minute lank te konsenteer en nie te laat slaplê nie.
“Verder weet ons ook die Leeus gaan nie in dieselfde strik trap as toe ons hulle op Ellispark (42-5) geklop het nie. Dit beteken egter nie ons gaan nie steeds daarna streef om daardie soort van vertoning te lewer nie,” sê Loubscher.
Die Durbaniete het egter verskeie spelers op die krukkelys en die Springbok-loskopstut Beast Mtawarira, wat met daardie massiewe sege op Ellispark die mylpaal bereik het as die Suid-Afrikaanse speler met die meeste Superrugby-verskynings, is een van hulle.
Hy sukkel nog met sy linkerknie, terwyl die hakers Akker van der Merwe (skouer) en Craig Burden (armspier), asook die veelsydige agterspeler Lwazi Mvovo (enkel) en veelsydige stut Thomas du Toit (enkel) waarskynlik nie een oorweeg sal kan word vir hierdie kragmeting nie.
Meer oor: Beast Mtawarira | Akker Van Der Merwe | Durban | Leeus | Haker | Haaie | Derby | Rugby | Superrugby